《和张叔夏梅岭 其一》
宋代·赵士礽

闻道西山尽是梅，暂陪高兴酌金罍。衰颜白发旋老矣，脱帽簪花亦放哉。

籍草为茵方醉睡，落英扑面又衔杯。须臾月照千堆雪，故使朱轮倒载回。

作者简介：赵士礽，字诚甫，太宗五世孙，铅山（今江西铅山东南）人。徽宗大观元年（一一○七），锁试第一，授从仕郎。历通判临安府，江南转运判官，知荆门军，提举淮东常平茶盐。筑室铅山，曰暇乐园。高宗绍兴三十一年（一一六一），为宗官。卒年七十五。事见《铅书》卷三。今录诗四首。